ועדת הפנים ואיכות הסביבה, כנסת 17, פרוטוקול מספר 254, 2007-11-20 09:30

אופיר פינס-פז: אני מתכבד לפתוח את הישיבה.

אופיר פינס-פז: על סדר היום נוהל הטיפול בצווי כניסה למקום מגורים לפי חוק הכניסה לישראל.

אופיר פינס-פז: מה אנחנו אמורים לעשות עם הנוהל הזה, לאשר אותו או רק לשמוע אותו?

לאשר.

אופיר פינס-פז: על פי איזה פרוצדורה?

אופיר פינס-פז: אני לא זוכר שאנחנו מאשרים נהלים.

אף פעם לא היה דבר כזה, השאיפה היא שגם לא יהיה.

אופיר פינס-פז: נכון, למה אנחנו צריכים לאשר נהלים של משטרה?

אני חושב שכך החליטה.

אופיר פינס-פז: אני לא בטוח שזה חוקי.

אופיר פינס-פז: בבקשה, תציג את הנוהל.

ירון שלמה: ".

ירון שלמה: .

ירון שלמה: נוהל טיפול בצווי כניסה למקומות מגורים לפי חוק הכניסה לישראל, התשי"ב- 1952 בסיס חוקי, חוק הכניסה לישראל, התשי"ב- 1952, להלן החוק, סעיפים 13(ה), סעיף קטן ג', ד' ו- ה(2) לחוק.

ירון שלמה: א.

ירון שלמה: סעיף 13(ה) לחוק מסמיך שוטר להיכנס למקום המגורים על מנת לאתר שוהים בלתי חוקיים.

ירון שלמה: ב.

ירון שלמה: הכניסה למקום מגורים יכולה להיעשות אך ורק מכוח צו שיפוטי המתיר במפורש את הכניסה למקום.

ירון שלמה: .".

ירון שלמה: כאן אנחנו מבקשים להוסיף "..

ירון שלמה: אלא אם כן המחזיק מתיר לשוטר להיכנס ואז אין צורך בצו שיפוטי.

ירון שלמה: .".

אופיר פינס-פז: מה זאת אומרת מתיר, באיזה דרך הוא מתיר?

ירון שלמה: השוטר מבקש להיכנס, לערוך בדיקה והמחזיק במקום מתיר לו להיכנס לדירה.

אופיר פינס-פז: מתי הוא לא יתיר לו?

ירון שלמה: אנחנו מדברים על מקרים כשאין צו.

אופיר פינס-פז: נו, השוטר דופק לך בדלת, אתה לא נותן לו להיכנס?

אופיר פינס-פז: אני שואל ברצינות, השאלה היא הם אתם לא צריכים צו גם כשמיתרים לכם?

ירון שלמה: להיפך.

ירון שלמה: החוק אומר, חלק מהדרישות של החוק במקרים מסוימים הם ללכת ולבקש להיכנס לפני שבכלל מגיעים לשופט לבקש צו.

ירון שלמה: אנחנו נראה בסעיף ג': על פי הוראות החוק ראשי שופט ליתן צו כניסה לבקשת שוטר באחד משני מצבים, אחד, יש יסוד סביר לחשד כי במקום המגורים נמצא אדם השוהה שלא כדין בישראל, שתיים, יש יסוד סביר להניח כי במקום המגורים נמצא אדם ששהייתו בישראל מחייבת רישיון שהיה לפי החוק, ופקח או שוטר ביקשו רשות להיכנס למקום כדי לערוך ברור בעניין ובקשתם לא נענתה.

ירון שלמה: אנחנו רואים שבסעיף ג(2) השוטר קודם כל צריך להגיע למקום, לבקש להיכנס ורק אם בקשתו לא נענתה, רק אז הוא הולך לבקש צו.

ירון שלמה: הכניסה למקום המגורים כרוכה בפגיעה בזכויותיהם של הנוכחים במקום, מחזיקה בו בעליו, מכאן הרגישות הגבוהה הנדרשת בביצועם של הליכים אלה.

ירון שלמה: נוהל זה מסגיר את אופן ושיטת הטיפול בצווי בית משפט המתירים לשוטר להיכנס למקום מגורים כדי לערוך בדיקה לעניין קיום הוראות החוק, להלן צו כניסה.

ירון שלמה: בנוסף קובע נוהל זה הנחיות מיוחדות לדרך הטיפול בצו הכניסה במקום בו מתגוררת אוכלוסייה בעלת רגישות מיוחדת.

ירון שלמה: הגדרות: מקום בעל רגישות מיוחד, מקום בו על פי הידוע קיים יסוד סביר להניח שנמצאים בו קשישים, קטינים, חולים קשים או בעלי מוגבלות קשה אחת.

אופיר פינס-פז: למה לא כתוב בו "נכים"?

ירון שלמה: בעלי מוגבלות, כל מוגבלות.

אופיר פינס-פז: זאת ההגדרה הנכונה לנכים, למה אי אפשר לכתוב נכים?

יש את חוק שוויון זכויות לאנשים עם מוגבלויות, זה שם שכנראה יותר מקובל.

ירון שלמה: אין לנו בעיה להוסיף נכים, כי זו הכוונה.

אופיר פינס-פז: בבקשה.

ירון שלמה: הכנת בקשה לקבלת צו מבית משפט, בקשה לקבלת צו שיפוטי לכניסה לבית מגורים תוגש לבית משפט השלום על ידי יחידת ההגירה הנוגעת, רק לאחת קבלת אישורו של מפקד היחידה או סגנו בדרגת רפ"ק ומעלה, להלן הקצין.

ירון שלמה: הקצין לא יאשר הגשת בקשה לכניסה למקום מגורים אלא לאחר שבדק את המידע עליו נסמכת הבקשה ולאחר שנתן דעתו בין השאר לנושאים הבאים.

ירון שלמה: מהימנות המידע המשמש בסיס לצו.

ירון שלמה: פרטי המחזיקים במקום.

ירון שלמה: היקף הפגיעה העלולה להיגרם כתוצאה מביצוע הצו בין השאר לאור נתוני הנמצאים במקום.

ירון שלמה: המועד הראוי לביצוע הצו.

ירון שלמה: ככל שהבקשה מתייחסת למקום מגורים בו יש יסוד להניח שנמצא אדם ששהייתו בישראל מחייבת רישיון על פי סעיף 13(ה)ג(2) לחוק, קיומו של תיעוד על כך שהתבקשה רשות כניסה למקום המגורים והיא סורבה.

ירון שלמה: הגשת בקשה לבית משפט, בקשה לקבלת צו כניסה שיפוטי יש להגיש לבית משפט השלום, אין סמכות מקומית.

ירון שלמה: בבקשה כאמור יש לפרט ככל שהדבר ניתן כל עובדה או מידע רלוונטי הנוגעים למיקום או מקום המגורים שלגביו מתבקש צו הכניסה.

ירון שלמה: זהות המחזיקים, המתגוררים במקום, המועד בו מתוכנן לבצע את הצו, האם המקום הנו מקום בעל רגישות מיוחדת וכן כל פרט רלוונטי אחר.

ירון שלמה: הבקשה תוגש בחתימתו של הקצין.

ירון שלמה: ככל שמתבקש אישור להיכנס למקום מגורים אשר יש יסוד להניח כי נמצא בו אדם ששהייתו בישראל מחייבת רישיון שהייה כאמור בסעיף 13(ה)ג(2) לחוק יש לצרף תיעוד כי התבקשה רשות כניסה למקום המגורים וסורבה.

ירון שלמה: ביצוע צו הכניסה.

ירון שלמה: בהגיעו למקום מגורים לשם ביצוע צו הכניסה וקודם כניסתו למקום המגורים יוודא מפקד צוות האכיפה בשטח כי פרטי המקום והמועד לביצוע הצו תואמים לפרטים שנקבעו בצו הכניסה.

ירון שלמה: כניסה למקום המגורים לא תתבצע אלא לאחר שמפקד צוות האכיפה ביצע את הפעולות כדלהלן, הקיש על דלת הכניסה למקום המגורים.

ירון שלמה: מפתיחת הדלת זיהה את עצמו לפי מי שנחשב כמחזיק במקום.

ירון שלמה: הודיע לו על המטרה שלשמה מתבקשת הכניסה למקום המגורים.

ירון שלמה: הציג בפני מי שנחזה להיות מחזיק במקום את צו הכניסה.

ירון שלמה: הודיע למחזיק במקום המגורים על כוונתו להיכנס למקום ולפעול בו על פי הצו.

ירון שלמה: לא אפשר המחזיק במקום את הכניסה, ראשי צוות האכיפה באישור קצין להשתמש בכוח סביר כלפי אדם או כלפי רכוש אחר, לשם כך יבצע את הפעולות הבאות.

ירון שלמה: יזהיר את מי שנחזה להיות המחזיק במקום על כוונתו להשתמש בכוח ולהיכנס במקום.

ירון שלמה: יקבל אישור (פה אנחנו מבקשים לתקן כל קצין בכל דרגה) קצין לביצוע כניסה תוך שימוש בכוח.

ירון שלמה: שימוש בכוח כלפי אדם או רכוש רק לאחר שמוצו כל הפעולות הסבירות בנסיבות העניין לשם כניסה למקום המגורים שלא בכוח.

ירון שלמה: לא נענתה הפניה להיכנס למקום המגורים וידוע כי אין אדם במקום, לא תתבצע כניסה למקום למעט נסיבות חריגות ולאחר אישור הקצין.

ירון שלמה: כניסה למקום ויציאה ממנו תתבצע בהתאם לנוהלי המשטרה.

ירון שלמה: תהליך ביצוע הצו כניסה יתועד.

אופיר פינס-פז: שואלת מנהלת הוועדה, מה זה נסיבות חריגות?

עודד ברוק: זה בהתאם לנתונים בשטח, זאת אומרת אי אפשר להגדיר דבר כזה מראש, אבל ברור שזה לא בכל מקרה רגיל, צריך להסביר ולפרט מה הם נסיבות חריגות.

אופיר פינס-פז: אבל אתה לא מגדיר את זה בפתיח.

עודד ברוק: אני לא חושב שאנחנו יכולים.

ירון שלמה: כניסה למקום בעל רגישות מיוחדת, ביצוע צו כניסה למקום בעל רגישות מיוחדת מחייב בנוסף למפורט לעיל, אישור מנהל מנהלת ההגירה, סגנו או רמת תיאום המבצעים.

ירון שלמה: ביצוע הצו ילווה במידת הצורך בהנחיות מיוחדות אשר יינתנו על ידי הקצין הבכיר המאשר את ביצוע הצו לרבות מועד ואופן הכניסה.

ירון שלמה: ראש צוות האכיפה בביצוע צו כניסה למקום בעל רגישות מיוחדת יהיה קצין.

סיגל רוזן: אני ממוקד הסיוע לעובדים זרים, אני מוכרחה לציין שהנוהל באמת מידתי וניכר בו שמנסחיו חשבו איך למזער את הפגיעה.

אופיר פינס-פז: את אומרת שיש הפנמה במשטרה.

סיגל רוזן: אני כולי תקווה, ואני מוכרחה גם לציין שבתקופה האחרונה באמת בתחום הזה מאוד השתפר המצב ועדיין בגלל זיכרונות מהעבר הרחוק והפחות רחוק וכדי למנוע פגיעה נוספת בעתיד הייתי רוצה להוסיף שני דברים קטנים.

סיגל רוזן: כשמכינים את הבקשה לקבלת צו מבית משפט לציין את מספר הדירה, את הקומה ואת מספר הדירה, פשוט בעבר ניצלו צווים לפריצת כל הדירות בבניין שברור שלא לזה התכוון השופט שנתן את הצו.

איתן כהן: זה כתוב דרך אגב.

סיגל רוזן: לא כתוב מספר הדירה?

איתן כהן: מספר הדירה לא, אבל כתוב כל עובדה ו/או מידע רלוונטיים הנוגעים למיקום או מקום המגורים, זה בדיוק זה.

סיגל רוזן: השאלה היא, האם אפשר לציין באופן ספציפי קומה ומספר דירה.

איתן כהן: זה בדיוק, כל הפרטים של מקום הדירה.

סיגל רוזן: אני מדברת על בניינים, ברור שאם מדובר בבית פרטי אז אין צורך, פשוט מניסיון העבר - - -

אופיר פינס-פז: לבית ברחוב פין, אנחנו מרשים לכם להיכנס לכל הדירות, זה המקום היחיד שאתם יכולים להיכנס ולעשות סדר, זה המקום המרכזי בתל אביב לסחר בסמים, לזנות, לניצול, לאונס, לרצח, הכול פועל לידיעת כולם, לאור היום.

אופיר פינס-פז: היו צריכים למחוק את הבניין הזה מעל פני האדמה, לטפל באנשים ולמחוק את הבניין.

אופיר פינס-פז: שם אגב, אתם יכולים להיכנס בצורה פחות אלגנטית, אבל תעשו סדר, זה נראה כמו שטח הפקר.

איתן כהן: תעביר את המסר הזה.

אופיר פינס-פז: אני מנסה להעביר דרכם את המסר הזה.

עודד ברוק: אני חושב שאין בעיה מבחינתנו שלאחר המילים "...

עודד ברוק: שלגביו מתבקש צו הכניסה...", לכתוב בסוגריים משהו כמו הקומה בה נמצאת דירת המגורים ומספר הדירה.

איתן כהן: אני חושב שזה מיותר.

סיגל רוזן: מניסיון של עשר שנות שטח, זה ממש לא מיותר.

ירון שלמה: שנינו מסכימים שבמקרים שנעשו דברים כאלה זה לא משהו שהוא בשגרה אלא זה דבר חריג שהוא דבר מבחינתנו פסול.

אופיר פינס-פז: אם זה פסול, מה אכפת לך להכניס לנוהל?

ירון שלמה: אז כמו שעודד אמר, אין לו בעיה.

אופיר פינס-פז: ההערה שלך מתקבלת.

סיגל רוזן: עוד הערה אחת קטנה, בסעיף 6(ד), "..

סיגל רוזן: לא נענתה הפנייה להיכנס למקום המגורים, ידוע כין אין אדם במקום, לא תתבצע כניסה למקום, למעט נסיבות חריגות.

סיגל רוזן: .".

סיגל רוזן: אני מבקשת להוסיף שאם נמצאה הדירה ריקה, ידאגו השוטרים לסגירת הדירה באופן שלא יאפשר כניסת אנשים.

ירון שלמה: אין בעיה בנושא הזה, בנוהלי המשטרה יש נוהל ברור, או סגירה או השארת שוטר במקום.

אופיר פינס-פז: תודה, בבקשה מר לוין.

מרדכי לוין: לשאלת מנהלת הוועדה ובאותו סעיף שהגבת הזכירה על "למעט נסיבות חריגות" אז אני יכול לומר שנסיבות חריגות נוצרות על אף שיודעים שאין אדם במקום, יש אולי ראיות שמצדיקות את הכניסה פנימה כדי לראות חפצים, כדי לראות את הזירה בצורה כזאת שהיא יכולה לתת אינדיקציה לעובדה ששהו בה או שוהים בה עובדים זרים.

מרדכי לוין: הכוונה היא כשמדברים על נסיבות חריגות ולכן מחריגים פה את העניין שאם אין אדם במקום לא תתבצע כניסה למקום למעט נסיבות חריגות, דהיינו על פי שיקול הדעת של הקצין במקום, הוא יכול בכל זאת להיכנס למקום פנימה, זה הנסיבות החריגות.

מרדכי לוין: הרי הגיעו לשם מלכתחילה וביקשו את הצו השיפוטי להיכנס למקום משום המידע המוקדם שהיה ולכן אם שיקול הדעת במקום מחייב בכל זאת כניסה על אף שאין באותו זמן, הם בעבודה, אז מאפשרים בכל זאת את הכניסה למקום באישור.

אופיר פינס-פז: חברים, אם אין עוד הערות אני מתכבד לאשר את הנוהל ואני מתכוון אגב לא להוסיף ולבוא לכאן ברמה של נהלים, לא שהתוצאה לא טובה, התוצאה היא כנראה, אני מתרשם שהיא ראויה, אפילו ראויה ביותר, אבל עדיין אני חושב שנהלים, יש מקום שהוועדה לא צריכה להיכנס, בשביל זה יש שר, בשביל זה יש משרד לביטחון פנים, בשביל זה יש משרד משפטים, אני לא מתכוון להיכנס לרמת הנהלים, דיי לי בחקיקה הראשית ובחקיקת המשנה.

אופיר פינס-פז: שלצערי לפעמים חקיקת המשנה, כמו שנתקלנו השבוע, שאנחנו מחוקקים והממשלה לא מגבה, צריכים לעשות סדר בחקיקת המשנה, תרשמי את זה לדיון עם ראשי הוועדות, כי אנחנו ממש בברוך לא נורמאלי.

אופיר פינס-פז: אתמול היינו בישיבה שמסתבר שהוועדה עשתה חקיקת משנה לפני שלוש וחצי שנים, אף אחד לא הכניס אותה לרשומות, אף אחד לא אחד לא חתם עליה, אף אחד גם לא ידע שלא חתמו עליה, נודע במקרה ונאלצנו לעשות את זה שוב בנושא משרד הפנים.

אופיר פינס-פז: ואתמול הסתבר לנו שעמלנו קשות על התקנות של האנרגיה של הקרינה הבלתי מייננת ושום דבר לא קורה, כאילו לא עבדנו, כאילו שהשר לא היה בישיבות, כאילו שלא הביאו לנו בקשה לאישור.

אופיר פינס-פז: צריך לטפל בדברים האלה, יש זילות מאוד קשה בחקיקת המשנה, אני כבר לא מדבר על עיקובים בלוח הזמנים שקובעים שחקיקת משנה תהיה עד תאריך מסוים וזה לא קורה, יש זילות בנושא תקנות בחקיקת משנה, אני חושב שזה גם דבר שצריך להעסיק את הממשלה, כי בסופו של דבר הרבה מאוד מהחוקים אי אפשר באמת להפעיל אותם בלי חקיקת משנה.

אופיר פינס-פז: אני רוצה להודות לכם, הישיבה נעולה.